**MINISTERUL MEDIULUI, APELOR ȘI PĂDURILOR**



**O R D I N**

**nr…………../………….2024**

**privind modificarea anexei la Ordinul ministrului mediului, apelor și pădurilor nr. 1256/2020 pentru aprobarea Procedurii de emitere a autorizației privind emisiile de gaze cu efect de seră pentru perioada 2021-2030**

Având în vedere Referatul de aprobare al Direcției Generale Evaluare Impact, Controlul Poluării și Schimbări Climatice nr. DGEICPSC/12578/16.01.2024,

Ținând cont de prevederile art. 6 alin. (3) din Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările şi completările ulterioare,

În temeiul art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor și pădurilor** emite următorul

**ORDIN:**

**Art. I** – Anexa la Ordinul ministrului mediului, apelor și pădurilor nr. 1256/2020 pentru aprobarea Procedurii de emitere a autorizaţiei privind emisiile de gaze cu efect de seră pentru perioada 2021-2030, publicat în Monitorul Oficial al României, Partea I nr. 532 și 532 bis din 22 iunie 2020, cu modificările și completările ulterioare, se modifică după cum urmează:

**1. Anexa nr. 1 se modifică și se înlocuiește cu anexa care face parte integrantă din prezentul ordin.**

**2. Punctul A.6.3. Cerinţe privind restituirea certificatelor de emisii de gaze cu efect de serădin anexa nr. 4 la procedură se modifică și va avea următorul cuprins:**

֦ **A.6.3.** Operatorul are obligaţia de a restitui, până cel târziu la data de 30 septembrie a fiecărui an, un număr de certificate de emisii de gaze cu efect de seră egal cu cantitatea totală de emisii de gaze cu efect de seră provenite de la instalaţia respectivă în anul calendaristic anterior, prezentate în raportul anual de monitorizare a emisiilor de gaze cu efect de seră, verificat de un verificator acreditat, conform prevederilor legale în vigoare în domeniul schemei de comercializare a certificatelor de emisii de gaze cu efect de seră pentru perioada 2021-2030.”

**Art. II** Termenul **30 septembrie aferent obligației de restituire a certificatelor de emisii de gaze cu efect de seră se aplică și** autorizațiilor privind emisiile de gaze cu efect de seră valabile la data intrării în vigoare a prezentului ordin.

**Art. III** - Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Mircea FECHET**

**Secretar de Stat Agenția Națională pentru Protecția Mediului**

**Președinte**

**Dan - Ștefan CHIRU Laurențiu-Alexandru PĂȘTINARU**

**Secretar General**

**Alexandru AVRAM**

**Secretar General Adjunct**

**Teodor DULCEAȚĂ**

**Direcția Generală Resurse Umane, Juridică și Relația cu Parlamentul**

**Director general Cristina DUMITRESCU**

**Direcția Generală Evaluare Impact, Controlul Poluării și Schimbări Climatice**

**Director general Dorina MOCANU**

**Elaborat: Nicoleta DATCU, director general adjunct, DGEICPSC**

**Anexa**

**la Ordinul ministrului mediului, apelor și pădurlor nr. .................................**

**(Anexa nr. 1 la procedură)**

**CATEGORII DE ACTIVITĂŢI – INSTALAŢII**

1. Valorile limitelor menționate mai jos se referă, în general, la capacitatea de producție sau randamente

|  |  |
| --- | --- |
| **Activităţi - instalaţii** | **Emisii de gaze cu efect de seră** |
| Arderea combustibililor în instalaţii cu putere termică nominală totală de peste 20 MW (cu excepţia instalaţiilor pentru incinerarea deşeurilor periculoase sau municipale)  Începând cu 1 ianuarie 2024, arderea combustibililor în instalații pentru incinerarea deșeurilor municipale cu o putere termică nominală totală de peste 20 MW, în sensul articolelor 14 și 15 din Directiva 959/2023. | Dioxid de carbon |
| Rafinarea țițeiului, atunci când sunt exploatate instalații de ardere cu o putere termică nominală totală de peste 20 MW | Dioxid de carbon |
| Producerea cocsului | Dioxid de carbon |
| Prăjirea sau sinterizarea, inclusiv peletizarea minereurilor metalice (inclusiv a minereurilor sulfidice) | Dioxid de carbon |
| Producerea fierului sau oțelului (topire primară sau secundară) inclusiv instalații pentru turnare continuă, cu o capacitate de producție mai mare de 2,5 tone pe oră | Dioxid de carbon |
| Producerea sau prelucrarea metalelor feroase (inclusiv fero-aliaje), atunci când sunt exploatate instalaţii de ardere cu o putere termică nominală totală de peste 20 MW. Prelucrarea include, printre altele, laminoare, reîncălzitoare, cuptoare de recoacere, forje, topitorii, acoperire şi decapare. | Dioxid de carbon |
| Producerea de aluminiu primar sau alumină | Dioxid de carbon |
| Producerea de aluminiu secundar, atunci când sunt exploatate instalaţii de ardere cu o putere termică nominală totală de peste 20 MW | Dioxid de carbon |
| Producerea sau prelucrarea metalelor neferoase, inclusiv producerea aliajelor, rafinare, topire-turnare etc., atunci când sunt exploatate instalaţii de ardere cu o putere termică nominală totală (incluzând combustibilii folosiţi ca agenţi de reducere) de peste 20 MW | Dioxid de carbon |
| Producerea clincherului de ciment în cuptoare rotative cu o capacitate de producţie de peste 500 de tone pe zi sau în alte cuptoare cu o capacitate de producţie de peste 50 tone pe zi | Dioxid de carbon |
| Producerea de var sau calcinarea dolomitei sau a magnezitei în cuptoare rotative sau în alte cuptoare cu o capacitate de producţie de peste 50 tone pe zi | Dioxid de carbon |
| Fabricarea sticlei, inclusiv a fibrei de sticlă, cu o capacitate de topire de peste 20 tone pe zi | Dioxid de carbon |
| Fabricarea prin ardere de produse ceramice, în special de ţigle, cărămizi, cărămizi refractare, plăci ceramice, gresie ceramică sau porţelan, cu o capacitate de producţie de peste 75 tone pe zi | Dioxid de carbon |
| Fabricarea de material izolant din vată minerală folosind sticlă, rocă sau zgură, cu o capacitate de topire de peste 20 tone pe zi | Dioxid de carbon |
| Uscarea sau calcinarea ghipsului sau fabricarea plăcilor din ipsos și a altor produse din ghips, cu o capacitate de producție de ghips calcinat sau de ghips secundar uscat de peste 20 de tone pe zi | Dioxid de carbon |
| Producerea de celuloză din lemn sau alte materiale fibroase | Dioxid de carbon |
| Producerea de hârtie sau carton, având o capacitate de producţie mai mare de 20 tone pe zi | Dioxid de carbon |
| Producerea de negru de fum, implicând carbonizarea unor substanțe organice precum uleiurile, gudronul, reziduurile de cracare și de distilare, cu o capacitate de producție de peste 50 de tone pe zi | Dioxid de carbon |
| Producerea acidului azotic | Dioxid de carbon |
| Producerea acidului adipic | Dioxid de carbon |
| Producerea acidului glioxalic şi glioxilic | Dioxid de carbon |
| Producerea amoniacului | Dioxid de carbon |
| Producerea substanţelor chimice organice vrac prin cracare, reformare, oxidare completă sau parţială sau prin procese similare, cu o capacitate de producţie care depăşeşte 100 tone pe zi | Dioxid de carbon |
| Producerea de hidrogen (H2) și de gaze de sinteză, cu o capacitate de producție care depășește 5 tone pe zi | Dioxid de carbon |
| Producerea de sodă calcinată (Na2CO3) şi de bicarbonat de sodiu (NaHCO3) | Dioxid de carbon |
| Captarea gazelor cu efect de seră de la instalaţiile care intră în sfera de aplicare a Directivei 2003/87/CE în vederea transportului și stocării geologice într-un sit de stocare autorizat în temeiul Directivei 2009/31/CE | Dioxid de carbon |
| Transportul gazelor cu efect de seră în vederea stocării geologice într-un sit de stocare autorizat în temeiul Directivei 2009/31/CE, cu excepția emisiilor care fac obiectul unei alte activități în temeiul prezentei directive | Dioxid de carbon |
| Stocarea geologică a gazelor cu efect de seră într-un sit de stocare în temeiul Directivei 2009/31/CE | Dioxid de carbon |